CELEX: 32011D0056
Language: et
Date: 2010-07-26 00:00:00
Title: 2011/56/EL: Nõukogu otsus, 26. juuli 2010 , Euroopa Liidu ja Horvaatia Vabariigi vahelise lepingu, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös, liidu nimel allkirjastamise kohta

29.1.2011   
            
            
               ET
            
            
               Euroopa Liidu Teataja
            
            
               L 26/1
            
         NÕUKOGU OTSUS,
   26. juuli 2010,
   Euroopa Liidu ja Horvaatia Vabariigi vahelise lepingu, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös, liidu nimel allkirjastamise kohta
   (2011/56/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 168 lõiget 5 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Parlamendi ja nõukogu 12. detsembri 2006. aasta määruse (EÜ) nr 1920/2006 (Euroopa Narkootikumide ja Narkomaania Seirekeskuse kohta) (1) artiklis 21 on sätestatud, et Euroopa Narkootikumide ja Narkomaania Seirekeskus on avatud kolmandatele riikidele, kes jagavad liidu ja selle liikmesriikide huvi keskuse eesmärkide ja töö vastu.
            
         
               (2)
            
            
               11. juulil 2006 volitas nõukogu komisjoni alustama Horvaatia Vabariigiga läbirääkimisi Euroopa Liidu ja Horvaatia Vabariigi vahelise lepingu üle, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös (edaspidi „leping”). Läbirääkimised viidi edukalt lõpule lepingu parafeerimisega.
            
         
               (3)
            
            
               Leping tuleks liidu nimel allkirjastada, eeldusel et see sõlmitakse,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Horvaatia Vabariigi vahelise lepingu, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös, allkirjastamine kiidetakse liidu nimel heaks, eeldusel et nimetatud leping sõlmitakse.
   Artikkel 2
   Nõukogu eesistujal on õigus määrata isik(ud), kes on volitatud liidu nimel lepingule alla kirjutama, eeldusel et see sõlmitakse (2).
   Artikkel 3
   Käesolev otsus jõustub selle vastuvõtmise päeval.
   
      Brüssel, 26. juuli 2010
      
         
            Nõukogu nimel
         
         
            eesistuja
         
         S. VANACKERE
      
   
   
      (1)  ELT L 376, 27.12.2006, lk 1.
   
      (2)  Lepingu tekst avaldatakse koos otsusega selle sõlmimise kohta.